Marek Eben

Marek Eben (* 18. december 1957, Praha) je český herec, moderátor, hudobný skladateľ, pesničkár a spevák. Je považovaný za jedného z najlepších českých moderátorov. Opakovane sa umiestnil v diváckej ankete Týtý na prvom mieste v kategóriách moderátor publicistických programov či osobnosť zábavných programov. Vysoko cenený je najmä jeho jemný a inteligentný humor. Je synom významného českého hudobného skladateľa Petra Ebena a synovcom skladateľa Ilju Hurníka. Jeho manželkou je Markéta Fišerová.

Spolu so svojimi dvomi bratmi (Davidom a Kryštofom) vystupuje v skupine Bratři Ebenové.

Moderátorská činnosť
Okrem iného moderoval napr. cenu TýTý, súťažný program O poklad Anežky České, StarDance …když hvězdy tančí. Veľmi populárne sú i jeho rozhovory s osobnosťami Na plovárně, ktoré boli spracované aj v knižnej podobe. Moderuje tiež televízne spravodajstvo z Medzinárodného filmového festivalu v Karlových Varoch.

Divadelná činnosť
V roku 1979 vyštudoval hudobno-dramatický odbor pražského konzervatória a potom získal angažmán v Divadle Vladimíra Nezvala v Karlových Varoch a v Divadle Jaroslava Průchy v Kladne. V Štúdiu Ypsilon účinkoval od roku 1983 do roku 2002. Tu účinkoval napr. v inscenáciách Divadlo za časov Nerona a Senecu, Vosková figura, Amerika, Sebevrah. 

Teraz účinkuje v inscenáciách Mozart v Praze, Někdo to rád horké, Okno, Srdce (tiež autor hudby), Prodaná nevěsta a Praha stověžatá.

Hudobná činnosť 

Je autorom hudby a piesní k inscenáciám Matěj Poctivý, Vosková figura, Othello, Amerika. Hudbu píše aj pre iné divadlá, napr. pre Zimní pohádku. Marek Eben vytvoril texty piesní, hudbu alebo dabing mnohých rôznych hudobných nahrávok pre deti. Napríklad hudbu k Poste restante a rep na začiatok každého dielu.

Je vedúcim folkovej skupiny Bratři Ebenové, ktorá svoje albumy vydáva u spoločnosti Sony. Od roku 2000 spolupracuje s vydavateľstvom Supraphon.

Zlatú platňu a dokonca dvojnásobnú Platinovú platňu získal v roku 2003.

Filmografia 
 Kamarádi (1969, 1971), úloha Válečka
 O líném Honzovi (1977)
 O statečné princezně Janě (1978)
 O chudém královstvíčku (1979), úloha Vendelína
 Nevěsta k zulíbání (1980)
 Chudák muzika (1981)
 Tvář za oknem (1985)
 Pohádka bez konce (1986)
 Kam doskáče ranní ptáče (1987)
 Balónová pohádka (1987)
 Překvapení pana Milberryho (1988)
 O princi Bečkovi (1988)
 Kocourkov (1991)
 O třech stříbrných hřebenech (1991)
 Zálety koňského handlíře (1991)
 Náhrdelník (1992)
 Ruská ruleta (1994)
 Hospoda (1996) - sám seba
 V centru filmu - v teple domova (1998)
 Láska? (1998)
 Osudy hvězd: Váleček (1999)
 Na plovárně (od 1998 dosiaľ)

Diskografia 
pozri Diskografia bratov Ebenovcov

Iné projekty

Externé odkazy 
 
 
 Oficiálne stránky skupiny Bratři Ebenové

Zdroj 

Českí dabingoví herci
Českí divadelní herci
Českí filmoví herci
Českí televízni herci
Českí folkoví speváci
Českí rockoví speváci
Českí džezoví speváci
Českí televízni moderátori
Českí skladatelia modernej hudby
Českí speváci-skladatelia
Držitelia Týtý
Bratři Ebenové
Súrodenci v hudbe
Osobnosti z Prahy